Tiago Mendes

Tiago Cardoso Mendes (Portugalisht: [tiˈaɣu]; lindur më 2 Maj 1981), njohur zakonisht si Tiago, është një futbollist portugez i cili luan me klubin spanjoll Atlético Madrid në La Liga dhe me kombëtaren portugeze si mesfushor.

Një mesfushor i zhdërvjellët, i cili mund të luaj edhe në qëndër ose si mesfushor mbrojtës. Tiago ka aftësi të mira, duke luatjur në pesë ligat madhore të Europës: Angli, Francë, Itali, Portugali dhe Spanjë. Ai më së shquari ka shpenzuar katër sezone me Atlético Madrid, duke fituar pesë tituj madhorë, përfshirë ligën në vitin 2014 dhe UEFA Europa League në vitin 2012.

Një lojtar i kombëtares portugeze me më shumë se 60 ndeshje që nga viti 2002, Tiago ka përfaqsuar vendin e tij në Kupa Bote dhe në UEFA Euro 2004.

Karriera me klube
Portugali

Lindur në Viana do Castelo, Tiago e nisi karrierën me klubin portugez Braga, duke u vendosur në formacionin titullar të skuadrës që në moshën 19 vjeçare, duke u paraqitur në 27 ndeshje me skuadrën që e mbylli sezonin 2000–01 në vendin e katërt, duke u kualifikuar për në Kupën UEFA.

Vonë në dhjetor 2001, performancat e dalluara individuale të Tiagos i dhuruan atij – dhe shokëve të skuadrës Armando Sá dhe Ricardo Rocha – një kalim te gjigandët e ligës Sport Lisboa e Benfica; në sezonin e tij të parë të plotë ai shënoi plot 13 gola, shifra më e madhe e karrierës së tij, duke ndihmuar të kuqtë t'a përfundonin ligën në vendin e dytë, dhe në vitin tjetër, ai fitoi Kupën Portugeze kundër Portos.

Çelsi

Tiago firmosi për Çelsin më 20 korrik 2004 për shumën e 15 milion €, duke u bërë blerja e gjashtë e sezonit të trajnerit José Mourinho (në këto gjashtë blerje përfshihen edhe tre portugez). Pasi humbi ndeshjen e parë të sezonit 2004–05, ai shpejt u bë një lojtar i rëndësishëm për skuadrën e tij të re, duke shënuar në debutimin e tij jashtë fushe kundër Crystal Palace më 24 gusht; ai gjithashtu shënoi një gol nga distanca në fitoren e skuadrës 3–1 kundër Manchester United më 10 Maj 2005, pasi skuadra kishte siguruar titullin e Premier League.

Tiago ishte një lojtar titullar i skuadrës në atë sezon, duke humbur vetëm katër ndeshje në ligë. Ai e mbylli sezonin në mënyrë të suksesshme duke u konfirmua si e ardhmja e mesfushës së bluve, duke zhvilluar 51 paraqitje në të gjitha kompedicionet dhe duke shënuar edhe katër gola me klubin që fitoi Football League Cup të atij sezoni. Megjithatë, pavarësisht suksesit të tij fillestar, sezoni e ardhshëm pa mbërritjen e Michael Essien nga Olympique Lyonnais, gjë që i pakësoi mundësitë e tij në formacionin titullar; gjatë kësaj kohe në Stamford Bridge, përqindja e tij e humbjes ishte 2.94%, vetëm një në 34 paraqitje (një humbje 0–1 kundër Manchester City më 16 tetor 2004), e cila ishte përqindja më e ulët në histori të një lojtari i cili kishte luajtur të paktën 20 ndeshje.

Lyon
Vonë në gusht 2005, Tiago firmosi me Olympique Lyonnais në një kontratë katër vjeçare për shumën e 10.1 milion €. Mourinho në një intervistë tregoi se lënja e tij për të ikur ishte një "gabim i madh".

Zakonisht duke luajtur si mesfushor mbrojtës sëbashku me mesfushorët Juninho Pernambucano, Mahamadou Diarra dhe Florent Malouda, Tiago shkëlqeu te Lyon, duke shënuar shtatë gola në 37 paraqitje. Një pjesë e përmbledhjes së sezonit të tij të parë në Francë ishte dygolëshi i shënuar kundër PSV Eindhoven, gjë që e çoi skuadrën në çerek–finalen e Ligës së Kampioneve, dhe goli i fitores kundër Troyes AC më 1 prill 2006; klubi e përfundoi sezonin në Ligue 1 në vendin e parë, duke e fituar titullin për herë të pestë.

Pas largimit të Diarras te Real Madridi në sezonin e ardhshëm, Tiago filloi duke luajtur në një rol më të rëndësishëm në mesfushën e Lyonit sëbashku me zëvëndësuesin e Diarras, Jérémy Toulalan. Ai fitoi titullin e tij të dytë të ligës dhe ndihmoi skuadrën të arrinte në finalen e Coupe de la Ligue, ku Lyon humbi kundër FC Girondins de Bordeaux pas një goli të pësuar në minutën e fundit; gjithsej ai shënoi gjashtë gola në 40 paraqitje në sezonin e tij të dytë.

Juventus

Më 17 qershor 2007, presidenti i Lyon Jean-Michel Aulas konfirmoi se largimi i Tiagos nga klubi ishte i pashmangshëm pasi ishte raportuar se Juventus dhe Milan kërkonin të firmosnin me lojtarin. Ai firmosi zyrtarisht me Juventusin më 21 qershor 2007 për shumën e 13 milion €. Performancat e tij në sezonin 2007–08 u kritikuan, megjithatë, me Goal.com e cila e përshkroi atë si dështimin e tretë më të madhë të sezonit.

Fillimi i sezonit 2008–09 i dha mundësinë Tiagos të rikthehej në Premier League pas një oferte huazimi të plotë një vjeçar nga Everton. Juventusi e pranoi ofertën por Tiago refuzoi kushtet e tyre, duke pëlqyer më shumë qëndrimin në Itali. Negociatat ndërmjet lojtarit dhe klubit patën një fund të dhunshëm kur Tiago e mbylli me forcë presidentin e Juventusit Giovanni Cobolli Gigli brënda një banjo – presidenti u shpëtua më pas nga kapiteni i skuadrës Alessandro Del Piero pas më shumë se një ore. Pas një sezoni të parë të vështirë ai e rregulloi veten në formacionin e trajnerit Claudio Ranieri, por në nëntor 2008, në një ndeshje kundër Interit, ai doli jashtë me barrelë pasi kishte pësuar një dëmtim serioz në gju vetëm disa minuta pasi kishte filluar ndeshja, duke bërë që të qëndonte jashtë fushave të lojës për dy muaj.

Tiago u rikthye në stolin e rezervave për ndeshjen e janarit kundër Lazios, por e gjeti veten e tij poshtë pasi tani trajneri Ranieri preferonte Cristiano Zanettin, Mohamed Sissokon dhe të riun Claudio Marchisio në mesfushë. Pas dëmtimit të Sissokos dhe më vonë të Marchisios, Tiago u rikthye në formacionin titullar, por u rikthye duke marë një karton të kuq në ndeshjen e Derby d'Italia në prill, e mbyllur në barazim 1–1 në shtëpi.

Pjesa e parë e sezonit 2009–10 ishte për t'u harruar për Tiagon. Me mbërritjen e mesfushorëve Diego dhe Felipe Melo dhe me formën e tij disi të dobët, paraqitjet e tij u pakësuan sërisht; nën drejtimin e trajnerit Ciro Ferrara ai u vendos në stolin e rezervave sërisht, duke zhvilluar vetëm shtatë paraqitje në Serie A.

Atlético Madrid
Më 8 janar 2010, Tiago kaloi te Atlético Madrid në formën e huazimit deri në fund të sezonit. Ai shënoi golin e parë në ligë pas gati tre vitesh më 21 janar, duke shënuar me kokë në barazimin 1–1 në shtëpi kundër Celta de Vigo në ndeshjen e Copa del Rey të atij sezoni (2–1 rezultati i përgjithshëm);El Atlético vuelve a arriesgar la Copa (Atlético risks Cup again); Marca, 22 janar 20100–1: Un gol de Forlán mete al Atlético en semifinales (0–1: Goli i Forlán dërgon Atlético-n në gjysmë–finalen); El Mundo Deportivo, 28 janar 2010 gradualisht, ai e vendosi veten e tij në formacionin titullar sëbashku me mesfushorin Raúl García dhe gjithashtu ish shokun e tij te Benfica, Simão Sabrosa.

Pasi ndihmoi Colchoneros të arrinin në finalen e kupës – ai nuk mund të luante në Ligën e Evropës – por u arrit një marrëveshje e re me Juventusin.Tiago embarks on second spell at Atlético; UEFA.com, 16 gusht 2010 Sërisht, ai luajti më shumë minuta se García me Atléticon e cila më në fund u kualifikua në Ligën e Europës, me Tiagon që shënoi katër gola në La Liga, përfshirë në dygolësh kundër Málaga CF në fitoren 3–0 jashtë fushe, të dy golat u shënuan me kokë.

Më 20 korrik 2011, Tiago firmosi një kontratë dy vjeçare me Atlético Madrid. Ai ishte një pjesë e rëndësishme e skuadrës që arriti në finalen e Ligës së Europës, zakonisht duke luajtur si titullar nën drejtimin e trajnerit Diego Simeone, i cili zëvëndësoi spanjollin Gregorio Manzano në mes të sezonit; ai humbi një ndeshje vendimtare në Bukuresht, megjithatë, ai nuk luajti në finale për shkak dalë jashtë me karton të kuq në ndeshjen e dytë të gjysmë–finales kundër Valencias (fitore 1–0 jashtë fushe, 5–2 rezultati i përgjithshëm) pasi goditi me shuplakë sulmuesin Roberto Soldado.

Më 21 korrik 2014, në moshën 33 vjeçare, Tiago rinovoi kontratën e tij me klubin edhe për dy sezone të tjera. Më 13 shtator, ai shënoi golin e avantazhit kundër Real Madridit pasi shënoi me kokë pas një krosimi të Koke, duke ndihmuar skuadrën të fitonte ndeshjen 2–1 në Santiago Bernabeu.

Karriera ndërkombëtare

Performancat e Tiagos me skuadrat e të rinjëve të Portugalisë i dhuruan atij debutimin me kombëtaren e të rinjëve në ndeshjen miqësore kundër Skocisë në nëntor 2002. Ai arriti të sigurojë një vend në formacionin titullar dhe ishte në listën e 23 lojtarëve që u thirrën për të luajtur në UEFA Euro 2004, pavarësisht se luajti në finalet.

Lëvizja në Francë ishte vendimtare për karrierën e tij ndërkombëtare pasi performancat e tij të forta me Lyon i dhuruan një vend titullari në mesfushën e Portugalisë. Kontributet e tij ndihmuan Portugalinë të kualifikohej për në Kupën e Botës 2006, ku ai u paraqit në pesë ndeshje në turnamentin e mbajtur në Gjermani me Portugalinë e cila u eleminua në gjysmë–finale nga Franca.

Tiago shënoi golin e parë me kombëtaren në Mars 2007, duke shënuar golin e vetëm në barazimin 1–1 kundër Serbisë, ku falë performancës së tij u shpall lojtari i ndeshjes. Megjithatë, ai u la jashtë skuadrës që do të luante në UEFA Euro 2008.

Tiago ishte në listën e lojtarëve të thirrur për të luajtur në Kupën e Botës 2010 e zhvilluar në Afrikën e Jugut. Ai bëri debutimin e tij në turnament duke zëvëndësuar Decon në ndeshjen e parë, një barazim pa gola kundër Bregut të Fildishtë. Ai mori vendin e brazilianit të natyralizuar edhe në ndeshjen e dytë, kundër Koresë së Veriut në Cape Town më 21 qershor 2010, duke shënuar dy herë (përfshirë një gol me kokë) në fitoren spektakolare 7–0.

Pas Kupës së Botës, Tiago zyrtarisht lajmëroi tërheqjen nga kombëtarja duke thënë se u largua për shkaqe personale, dhe "për t'i lënë hapsirë të rinjëve", duke e mbyllur karrierën e tij ndërkombëtare me 58 ndeshje me tre gola.Tiago manda carta à federação e renuncia à seleção portuguesa aos 29 anos (Tiago dërgon letër te Federata dhe tërhiqet nga kombëtarja portugeze në moshën 29 vjeçare); ESPN Brazil, 17 janar 2011 Megjithatë, më 3 tetor 2014, pas një mungese katër vjeçare, ai u thirr nga trajneri i ri Fernando Santos për një ndeshje miqësore kundër Francës dhe për ndeshjen kualifikuese të UEFA Euro 2016 kundër Danimarkës.

Golat me kombëtaren
+ Tiago: Golat ndërkombëtarë #  Data  Vendi  Kundërshtari  Goli  Rezultati  Kompedicioni 1.  28 Mars 2007  Beograd, Serbi   Seriba  0–1  1–1  Kualifikueset e UEFA Euro 2008 2.  21 qershor 2010  Cape Town, Afrika e Jugut   Koreja e Veriut  4–0  7–0  2010 FIFA Kupa e Botës 3.  21 qershor 2010  Cape Town, Afrika e Jugut   Koreja e Veriut  7–0  7–0  2010 FIFA Kupa e Botës

Statistikat e karrierës
Klube
Redaktuar më 7 Shkurt 2015
KlubiSezoniLigaKupaKupa e LigësKontinentiPërfshirë kompedicione të tjera si UEFA Liga e Kampioneve dhe UEFA Liga e EuropësTjetërTotalDivizioniNdeshjeGolaNdeshjeGolaNdeshjeGolaNdeshjeGolaNdeshjeGolaNdeshjeGolaBraga1999–2000Primeira Liga18110———1912000–01Primeira Liga27010———2802001–02Primeira Liga17330———203Total62450———674Benfica2001–02Primeira Liga15130———1812002–03Primeira Liga311300———31132003–04Primeira Liga29553—93—4311Total751983—93—9225Chelsea 2004–05Premier League3442040110—514Lyon 2005–06Ligue 1295000082—3772006–07Ligue 1274003082—386Total5690030164—7513Juventus 2005–06Serie A200———2002006–07Serie A15000—30—1802007–08Serie A7000—30—100Total42000—60—480Atlético Madrid2009–10La Liga18251———2332010–11La Liga31421—61—396Atlético Madrid 2011–12La Liga24000—80—3202012–13La Liga22230—50—3022013–14La Liga23230—70003322014–15La Liga13310—2010173Gjithsej13113142—2811017314Gjithsej karriera40046295707081050759

Kombëtarja
Redaktuar më 7 Shkurt 2015 Tiago | National Football Teams 31 dhjetor 2014
 Kombëtarja portugezeVitiNdshGola20021020034020047020058020061202007612008102009902010102201440Gjithsej623

 Trofe 
Klubet 
Benfica
Taça de Portugal: 2003–04

Çelsi
Premier League: 2004–05
Football League Cup: 2004–05
FA Community Shield: 2005

Lyon
Ligue 1: 2005–06, 2006–07
Trophée des Champions: 2005, 2006
Coupe de la Ligue: Finalist 2006–07

Atlético Madrid
UEFA Liga e Europës: 2011–12
La Liga: 2013–14
UEFA Super Kupa: 2010, 2012
Copa del Rey: 2012–13; Finalist 2009–10
Supercopa de España: 2014; Finalist 2013
UEFA Liga e Kampioneve: Finalist 2013–14

Kombëtarja
Portugal
UEFA Kampionati Europian: Finalist 2004

Urdhëra
Medalje e merituar, Order of the Immaculate Conception of Vila Viçosa (House of Braganza)

 Referime 

 Lidhje të jashtme 

 Profili zyrtar tek Atlético Madrid
 Profili dhe statistikat tek Zerozero
 Statistikat tek ForaDeJogo 
 Profili tek PortuGOAL 
 Tiago tek Soccerbase.com
 Profili tek BDFutbol
 Tiago Mendes tek National-Football-Teams.com
 Tiago Mendes  – Rekordi në kompedicionet e FIFA
 Profili tek 2010 FIFA Kupa e Botës 

Kategoria:Lindje 1981
Kategoria:Njerëz që jetojnë
Kategoria:Futbollistë portugezë
Kategoria:Futbollistë në kombëtaren portugeze
Kategoria:Futbollistë në S.C. Braga
Kategoria:Futbollistë në S.L. Benfica
Kategoria:Futbollistë në Chelsea F.C.
Kategoria:Futbollistë në Olympique Lyonnais
Kategoria:Futbollistë në Juventus F.C.
Kategoria:Futbollistë në Atlético Madrid
Kategoria:Futbollistë në Primeira Liga
Kategoria:Futbollistë në Premier League
Kategoria:Futbollistë në Ligue 1
Kategoria:Futbollistë në Serie A
Kategoria:Futbollistë në La Liga
Kategoria:Futbollistë në UEFA Euro 2004
Kategoria:Futbollistë në 2006 FIFA Kupën e Botës
Kategoria:Futbollistë në 2010 FIFA Kupën e Botës